สวัสดีค่ะ ตามหัวข้อเลยค่ะ ประจำเดือนมาวันที่ 7 พ.ค. แต่มีเซ็กวันที่ 20 พ.ค. หลังจากนั้น มีตกขาวสีน้ำตาล และมีอาการคัน หลังจากมีเพศสัมพันธ์ได้ 2 วัน (ใช้ถุงยาง) ขณะที่กำลังมีเพศสัมพันธ์ก็มีอาการจุกๆเหมือนปวดท้อง ต้องการอุจจาระด้วยค่ะ แต่พอหยุดกิจกรรมก็ไม่รู้สึกปวดท้องอุจจาระแล้ว
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%การมีตกขาวสีน้ำตาลและคันหลังมีเพศสัมพันธ์ 2 วัน อาจจะเกี่ยวหรือไม่เกี่ยวกับการมีเพศสัมพันธ์ก็ได้ คืออาจเป็นตกขาวผิดปกติจากการอักเสบหรือติดเชื้อใดๆที่ช่องคลอดหรือปากมดลูกอยู่แล้ว การมีเนื้องอกปากมดลูก สาเหตุที่เกี่ยวกับการมีเพศสัมพันธ์เช่นการฉีกขาดของเยื่อบุช่องคลอด การติดโรคติดต่อทางเพศสัมพันธ์หรือการมีอวัยวะภายในอุ้งเชิงกรานอักเสบ ส่วนถ้าเกี่ยวกับการตั้งครรภ์ยังนึกถึงได้น้อยถ้าเกิดหลังมีเพศสัมพันธ์เพียงแค่ 2 วันให้สังเกตอาการ ถ้ายังมีตกขาวแบบผิดปกติออกมาเรื่อยๆ ร่วมกับคันหรือระคายในช่องคลอดมาก ปวดหน่วงท้องน้อย ควรไปพบแพทย์เพื่อตรวจเพิ่มเติม ในเบื้องต้นควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง